English: I'd like to preface my contribution to this debate by saying thank you so much to the Minister. I have said on many occasions that it's a job that I would run a million miles from - to set a £19 billion budget. I would like to thank her for the discussions that we have had, and for the opportunity to look at particular areas in detail. Thank you. Diolch yn fawr iawn. What is a Government's budget, unless it's there to support our poorest and our children? There is a song - I won't sing it - and I think it goes something like this: 'I believe that children are our future'. Indeed, they are, aren't they? I'm really pleased to see so much in this budget that actually focuses on children. I echo many of the statements from Jayne Bryant. We have free school meals. That is about feeding our children - all of our children, it doesn't matter what their background is. It's about making sure that our care-experienced children whom we are responsible for - we are their corporate parents - do not go without anything through the wonderful pilot universal basic income for care-experienced children. In education - and I'm bound to say here that Kirsty Williams worked on this - the pupil development grant, which actually looks at targeting those children who are the most vulnerable and need our support on education. That's what a budget should be about. It is so tempting, isn't it, to list exactly what we want in addition, but that's actually what I'm going to be doing in the next few minutes. I will come to something else at the end, but I do want to talk about some of the things that I would like to see and that are already in the budget as well. Dentistry. Many of you know that I have raised this on several occasions. In Powys, we have 5,000 people on the dental waiting list, with 800 children still not able to find an NHS dentist. We need to look at funding - that's not the only issue - and I'm grateful, in my discussions with the Minister, to look at innovations that we've had. But it needs to go further and faster, and I look forward to hearing more about that. Social care. We know that that is a really big issue. I'm pleased to see that the Welsh Government has committed £70 million to the social care sector, which will fund that living wage commitment. But, as I'm sure everybody in the Siambr here today knows, it needs to go further; it's only a step to helping to mitigate many of the issues in relation to social care. The third area is around decarbonisation. The climate emergency is the most important thing that we face. I am interested to learn what plans the Welsh Government has for the new iteration of the Warm Homes programme. We have been waiting a little bit of time for that, but that is essential in order to make sure that people's bills are lower, and that we address our climate emergency. You have heard Luke Fletcher talk about the bus emergency support scheme and concerns around that, and I do share those. But we want to see free public transport for all under-25-year-olds. That would help to tackle the climate emergency and to help our young people. I would just like to finish by saying that we have all talked about - including me - what more we want to see being spent. But we need to look at income as well. We need to look at how we are going to fund what we need, particularly in the light of a disastrous Conservative Government and an absolutely shameful Liz Truss budget, which put so many people in a precarious position. We need to look in Wales at what we can do. And although I won't be supporting the Plaid Cymru amendment, I do think that there is a discussion to be had. My concern is that I cannot support a proposal that seeks to add an additional tax burden to the lowest earners, particularly at this time of a cost-of-living crisis. But I do think that there's a discussion to be had, and I hope the Minister's open to that, to look at how we can actually tax the highest earners, because they are the people who can afford to support everybody in Wales. And, of course, I won't be supporting the Conservative amendment. It's clear to everyone that their Government is not delivering on the people of Wales's priorities. Thank you very much. Diolch yn fawr.
Welsh: Hoffwn i roi rhagair i fy nghyfraniad i'r ddadl hon drwy ddweud diolch yn fawr iawn i'r Gweinidog. Rwyf i wedi dweud droeon ei bod hi mewn swydd y byddwn i'n rhedeg miliwn o filltiroedd oddi wrthi - i osod cyllideb gwerth £19 biliwn. Hoffwn i ddiolch iddi hi am y trafodaethau yr ydyn ni wedi'u cael, ac am y cyfle i ystyried meysydd penodol yn fanwl. Diolch. Diolch yn fawr iawn. Beth yw cyllideb Llywodraeth, oni bai ei bod yno i gefnogi ein pobl dlotaf a'n plant? Mae yna gân - wna i ddim ei chanu - ond rwy'n credu ei bod hi'n mynd rhywbeth fel hyn: 'Rwy'n credu mai plant yw ein dyfodol'. Yn wir, y maen nhw, onid ydyn nhw? Rwy'n falch iawn o weld cymaint yn y gyllideb hon sydd wir yn canolbwyntio ar blant. Rwy'n adleisio llawer o'r datganiadau gan Jayne Bryant. Mae gennym ni brydau ysgol am ddim. Mae hynny'n ymwneud â bwydo'n plant - ein plant ni i gyd, beth bynnag yw eu cefndir. Mae'n ymwneud â gwneud yn siŵr nad yw ein plant â phrofiad o fod mewn gofal, yr ydyn ni'n gyfrifol amdanyn nhw - ni yw eu rhieni corfforaethol - yn mynd heb unrhyw beth drwy'r cynllun treialu incwm sylfaenol cyffredinol gwych ar gyfer plant â phrofiad o fod mewn gofal. Ym myd addysg - ac mae'n rhaid i mi ddweud yma fod Kirsty Williams wedi gweithio ar hwn - y grant datblygu disgyblion, sydd mewn gwirionedd yn ystyried targedu'r plant hynny sydd fwyaf agored i niwed ac sydd angen ein cefnogaeth o ran addysg. Dyna beth ddylai diben cyllideb fod. Mae hi'n gymaint o demtasiwn, on'd yw hi, i restru'n union beth yr ydyn ni'i eisiau yn ychwanegol, ond dyna mewn gwirionedd yw beth fydda' i'n ei wneud yn ystod y munudau nesaf. Dof at rywbeth arall ar y diwedd, ond rydw i eisiau siarad am rai o'r pethau yr hoffwn i eu gweld ac sydd eisoes yn y gyllideb hefyd. Deintyddiaeth. Mae llawer ohonoch chi'n gwybod fy mod i wedi codi hyn ar sawl achlysur. Ym Mhowys, mae gennym ni 5,000 o bobl ar y rhestr aros deintyddol, gydag 800 o blant yn dal i fethu dod o hyd i ddeintydd GIG. Mae angen i ni ystyried cyllid - nid dyna'r unig fater - ac rwy'n ddiolchgar, yn fy nhrafodaethau â'r Gweinidog, i edrych ar ddatblygiadau arloesol yr ydyn ni wedi'u cael. Ond mae angen mynd ymhellach ac yn gyflymach, ac rwy'n edrych ymlaen at glywed mwy am hynny. Gofal cymdeithasol. Rydyn ni'n gwybod bod hynny'n broblem fawr iawn. Rwy'n falch o weld bod Llywodraeth Cymru wedi ymrwymo £70 miliwn i'r sector gofal cymdeithasol, a fydd yn ariannu'r ymrwymiad cyflog byw hwnnw. Ond, fel rwy'n sicr bod pawb yn y Siambr yma heddiw yn ei wybod, mae angen mynd ymhellach; dim ond cam ydyw tuag at helpu i liniaru llawer o'r materion o ran gofal cymdeithasol. Y trydydd maes yw ynghylch datgarboneiddio. Yr argyfwng hinsawdd yw'r peth pwysicaf sy'n ein hwynebu ni. Mae gennyf i ddiddordeb mewn dysgu pa gynlluniau sydd gan Lywodraeth Cymru ar gyfer fersiwn newydd y rhaglen Cartrefi Clyd. Rydyn ni wedi bod yn aros ychydig o amser am hynny, ond mae hynny'n hanfodol er mwyn gwneud yn siŵr bod biliau pobl yn is, a'n bod ni'n ymdrin â'n hargyfwng hinsawdd. Rydych chi wedi clywed Luke Fletcher yn sôn am y cynllun cymorth brys i fysiau a phryderon ynghylch hynny, ac rwy'n rhannu'r rheini. Ond rydyn ni eisiau gweld trafnidiaeth gyhoeddus am ddim i bawb dan 25 oed. Byddai hynny'n helpu i ymdrin â'r argyfwng hinsawdd ac i helpu ein pobl ifanc. Hoffwn i orffen drwy ddweud ein bod ni i gyd wedi sôn - gan gynnwys fi - am beth arall yr ydyn ni eisiau'i weld yn cael ei wario. Ond mae angen i ni ystyried incwm hefyd. Mae angen i ni ystyried sut yr ydyn ni'n mynd i ariannu'r hyn sydd ei angen arnon ni, yn enwedig yng ngoleuni Llywodraeth Geidwadol drychinebus a chyllideb hollol gywilyddus Liz Truss, sy'n rhoi cymaint o bobl mewn sefyllfa ansicr. Mae angen i ni ystyried yng Nghymru yr hyn y gallwn ni ei wneud. Ac er na fyddaf i'n cefnogi gwelliant Plaid Cymru, rwy'n credu bod trafodaeth i'w chael. Fy mhryder i yw na allaf i gefnogi cynnig sy'n ceisio ychwanegu baich treth ychwanegol ar y rhai sy'n ennill lleiaf, yn enwedig ar adeg argyfwng costau byw. Ond rwy'n credu bod trafodaeth i'w chael, ac rwy'n gobeithio bod y Gweinidog yn agored i hynny, i ystyried sut y gallwn ni drethu'r rhai sy'n ennill y cyflogau uchaf, oherwydd nhw yw'r bobl sy'n gallu fforddio cefnogi pawb yng Nghymru. Ac, wrth gwrs, ni fyddaf i'n cefnogi gwelliant y Ceidwadwyr. Mae'n amlwg i bawb nad yw eu Llywodraeth nhw'n cyflawni ar flaenoriaethau pobl Cymru. Diolch yn fawr iawn.